Julee Cruise

Julee Cruise (1. joulukuuta 1956 Creston, Iowa, Yhdysvallat – 9. kesäkuuta 2022 Pittsfield, Massachusetts, Yhdysvallat) oli yhdysvaltalainen laulaja-lauluntekijä.  

Julee Cruise muistetaan erityisesti yhteistyöstään elokuvaohjaaja David Lynchin ja säveltäjä Angelo Badalamentin kanssa. Hänen tunnetuin kappaleensa oli "Falling", joka toimi myös David Lynchin ohjaaman Twin Peaks–Tv sarjan tunnussävelenä. 

 Ura 
Julee Cruise syntyi Crestonissa, Iowassa, ja aloitti musiikkiuransa soittamalla käyrätorvea lapsena. Teini-ikäisenä hän otti myös lentotunteja ja sai lentolupakirjan. Hän valmistui Des Moinesin Drake Universitystä pääaineenaan käyrätorvi, mutta päätti valmistuttuaan ryhtyä laulajaksi ja näyttelijäksi. Muutto Minneapolisiin johti esiintymisiin Children’s Theater Companyssa, ja 1980-luvun alussa hän muutti New Yorkiin. Hän esiintyi Off-Broadwaylla mm. musikaaleissa Little Shop of Horrors, A Little Night Music ja Beehive, jossa hän näytteli Janis Joplinia.

 Yhteistyö David Lynchin kanssa 
Cruise aloitti vuonna 1986 yhteistyön ohjaaja David Lynchin kanssa, kun hän lauloi kappaleen elokuvaan Blue Velvet – ja sinisempi oli yö. Hänet palkattiin elokuvaan säveltäjä Angelo Badalamentin suosituksesta. Badalamenti ja Cruise olivat tehneet aiemmin yhteistyötä New Yorkin teatteripiireissä. Cruise lauloi elokuvaan sen lopussa kuultavan ”Mysteries of Love” -kappaleen.

Cruisen debyyttialbumi Floating into the Night julkaistiin vuonna 1989. Kappaleet siihen olivat tehneet Badalamenti ja Lynch. Albumilla oli myös mukana kappale ”Falling”, jonka instrumentaaliversion Cruise esitti myös Lynchin televisiosarjan Twin Peaks tunnuskappaleena. Cruise lauloi sarjaan myös muun muassa kappaleet ”Into the Night” ja ”The Nightingale”.pienoiskuva|280x280px|"Falling” - single Debyyttialbumi Floating Into the Night  jäi aluksi vähälle huomiolle. Kun Twin Peaks alkoi huhtikuussa 1990, levy sai uutta nostetta. Albumi nousi Billboard 200 -listan sijalle 74 Yhdysvalloissa ja sijoittui listoille myös Kanadassa, Australiassa, Uudessa-Seelannissa ja Ruotsissa. Britanniassa se saavutti hopealevyn aseman.

" Falling" nousi Australian listaykköseksi, oli Britannian Top 10:ssä ja sijoittui Yhdysvaltain Alternative Airplay -listalla sijalle 11. Twin Peaks– sarjan soundtrack (joka sisälsi kolme kappaletta Cruisen levyltä) myi kultaa Yhdysvalloissa ja "Falling" voitti lopulta Grammy-palkinnon vuonna 1991 

Cruise esiintyi myös Twin Peaks–sarjassa Roadhouse-klubin laulajana, ja palasi rooliin myös spin-off-elokuvassa Twin Peaks – Tuli kulje kanssani sekä sarjan vuonna 2017 julkaistulla kolmannella kaudella Twin Peaks: The Return. 

 Until the End of the World 
Twin Peaksin ilmiömäinen suosio avasi uusia ovia. Vuonna 1990 Cruise esiintyi Saturday Night Livessa korvaten Sinéad O’Connorin, joka perui esiintymisensä vastalauseena juontaja Andrew Dice Clayn huonolle käytökselle. Vuonna 1991 Cruise teki  Badalamentin kanssa version Elvis Presleyn kappaleesta "Summer Kisses, Winter Tears." Kappale päätyi elokuvaohjaaja Wim Wendersin elokuvaan Until the End of the World. 

Hän esiintyi myös Return to the Forbidden Planet–näytelmässä, jonka kautta B-52's - yhtye pyysi häntä Cindy Wilsoni sijaiseksi vuosien 1992–1999 kiertueille. Sen lisäksi hän esiintyi muun muassa Bobby McFerrinin improvisaatiolauluryhmän ja Pharrell Williamsin kanssa Handsome Boy Modeling School -yhtyeen kappalella ”Class System”.

 Yhteistyö Khanin ja Kid Congo Powersin kanssa 
Cruise julkaisi harvakseltaan. Hän jatkoi yhteistyötään Lynchin ja Badalamentin kanssa toisella albumillaan The Voice of Love (1993), Sen kappaleista kolme oli Twin Peaks -elokuvasta. Se sisälsi kappaleita myös Lynchin elokuvasta Wild at Heart.. Vuonna 1996 Cruise teki yhteistyötä Flowin kanssa kappaleessa "Artificial World", joka kuultiin Scream–elokuvan soundtrackilla. Vuonna 1999 hän tapasi elektronisen musiikin velhon Khanin,. 

Tehdessään yhteistyötä Khanin kanssa Julee Cruise tapasi myös punk-legenda Kid Congo Powersin. Powers oli aikaisemmin soittanut kitaraa yhtyeissä The Cramps, The Gun Club ja Nick Cave and the Bad Seeds. Nyt Powers ryhtyi Julee Cruisen vakituiseksi kitaristiksi.  Vuonna 2001 Cruise työskenteli An American Nightmare–elokuvan musiikin parissa ja teki Khanin ja Kid Congo Powersin kanssa albumin No Comprendo, joka sisälsi Euroopassa suositun kappaleen Say Goodbye.

Vuonna 2002 ilmestyi Cruisen kolmas sooloalbumi The Art of Being a Girl, jossa kuultiin vaikutteita lounge-musiikista ja jazzista. Cruise jatkoi uraansa monipuolisesti: hän esiintyi musikaalissa Radiant Baby (2003), teki yhteistyötä Marcus Schmicklerin kanssa Pluramon-projektissa ja työskenteli mm. Pharrellin ja Kenneth Bagerin kanssa. Hän esiintyi myös Psych–sarjassa vuonna 2010 Twin Peaks–parodiajaksossa "Dual Spires" Vuonna 2011 Julee Cruise, Khan ja Kid Congo Powers julkaisivat yhdessä San Jose -nimisen levyn. Cruise julkaisi myös sooloalbumin My Secret Life. vuonna 2011 

 Viimeiset vuodet ja kuolema 
Hänellä oli vuonna 2018 diagnosoitu SLE, ja hän kärsi viimeisinä vuosinaan kroonisista kivuista. SLE - sairaus vaikeutti etenkin hänen liikkumistaan, eikä hän voinut enää esiintyä julkisesti. Krooninen kipu hidasti hänen työtahtiaan myös studiossa. Vuonna 2017 hän esiintyi kuitenkin Twin Peaksin kolmannella tuotantokaudella kappaleella The World Spins. Vuonna 2018 julkaistiin Three Demos, joka sisälsi varhaisia versioita kappaleista Falling, Floating ja The World Spins. 

Lopulta sairaus vei häneltä henkiset voimat ja kesäkuussa 2022, hän teki itsemurhan. Julee Cruise kuoli 9. kesäkuuta 2022 Pittsfieldissä, Massachusettsissa, vain 65-vuotiaana. 

Vuonna 2025 julkaistiin kokoelma Fall_Float_Love: Works 1989–1993, joka sisälsi albumit Floating Into the Night ja The Voice of Love sekä demoja, remixejä ja muita harvinaisuuksia.

 Lähteet 

 Aiheesta muualla 

Luokka:Itsemurhan tehneet
Luokka:Yhdysvaltalaiset laulaja-lauluntekijät
Luokka:Yhdysvaltalaiset poplaulajat
Luokka:Vuonna 1956 syntyneet
Luokka:Vuonna 2022 kuolleet
Luokka:Grammy-palkinnon saajat